ۋێڕاۋەبەری پۊلیس و پارێزگاو سلێمانی ۋەڵاش کەرڎۆ ، جە ۋەختو بەېاگۍ ېاۋناوقەرارو داڎۋەری پۍ گێرتەو دووۍ تۊمەڎبارا کە تاۋانەو دزېکەرڎەېشا ئەنجامدێبۍ، جە لاېەن و تېمەکاماۋە وزېۍ چێرو چەمڎاری و بەرکۊت کە تۊمەڎبارەکۍ چنی چن تۊمەڎبارێ تەری باندێوی دزېکەرڎەېو بەکارئاۋەرۍ و بازرگانۍ ماڎەی ھۊشبەرېەنۍ .
ئاماژە پانەېچ درېان ،ھێزەکۍ لێژەو پۊلېس و ناستەو تاۋانۍ جە سلێمانی ، بە ھامکاری نوېسېنگەو ناستەو دزېەو ترۊمبېلا تاواشا گرڎو تۊمەڎبارەکا گێرانۍ و جە ۋەختو گێرتەېشانە دەسگېرېا سەرو بڕێۋە جە ماڎەی ھۊشبەری و دووۍ چەکۍ جە جۊرو دەمانچەی .
نامۍ تۊمەڎبارەکا کە جەلاېەن و پۊلېسېۊ گېرېێنۍ پی جۊرەنە :
ە ، س ، ر      جە ئەڎابېەو ساڵەو ٢٠٠٠
أ ، ر ، ح       جە ئەڎابېەو ساڵەو ١٩٩٣
ر ، س ، ر     جە ئەڎابېەو ساڵەو ١٩٩١
چ ، غ ، ع      جە ئەڎابېەو ساڵەو ٢٠٠٠
چ ، أ ، ك       جە ئەڎابېەو ساڵەو ١٩٩٨
ح ، ع ، م       جە ئەڎابېەو ساڵەو ٢٠٠١
ۋاتشا ، بە قەرارو داڎوەری تاۋانکارەکۍ گېرېێنۍ و دڎانشا نېان تاۋانەکاشارە ، کە چنڎېن تاۋانۍ دزېکەرڎەېشا مەنتېقەو سلێمانېنە ئانجام دێنۍ و کۊڵېاېۊ چنېشا ۋەردەواما .
ھ.ئ
